Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 90

a) A tűzoltás fogalomrendszere témából: Felismerési szinten: — az impulzus elven működő tűzoltási lehetőségekről, az erről folyó kutatás helyzetéről. Definíciós szinten: — az égési folyamat jellemző tulajdonságait, — a tűz jellemző paramétereit (idejének, területének, hőmérsékletének, terjedési sebességének fogalomrendszerét), — a gázcsere fogalmát, — az égés során felszabaduló hő és a tűz terjedésének számítását, — a tűz zónáinak sajátosságait, szerepét, — a tüzek osztályozási rendszerét, — a tűzoltás hőelméletét, — a tűzterjedés megakadályozásának módszereit, — az égés és a tűz megszüntetésének módjait, módszereit, — az oltóhatások fogalomkörét, — az oltóanyagok oltóhatás szerinti csoportosítását, — az oltóanyagok adagolási intenzitásának megállapítását, — a tűzoltóanyagok felhasználásának szabályait (a víz, a tűzoltóhabok, a tűzoltógázok és a tűzoltóporok esetén). Jártasság szinten: — az égő anyag, a beavatkozás jellegének megfelelőn a tűzoltóságnál rendszeresített oltóanyagok közül a legalkalmasabb oltóanyagot és módszert.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes